

Ministry of Territorial Administration and Development of the Republic of Armenia



Implemented by



**Համայնքի զարգացման հեռանկարը**

****

****

****

****

****

****

****

****

****

****

****

****

## Վարդենիս

Վարդենիսը վաղը՝

* Բազմաճյուղ մրցունակ տնտեսություն ունեցող և արագ տեմպերով աճող համայնք է։ Բարեկարգ համայնքը, բազմաթիվ սոցիալական և տնտեսական ենթակառուցվածքները, մշակույթի, սպորտի, ժամանցի վայրերը ապահովում են բնակչի բարեկեցիկ կյանքը՝ վաղ մանկությունից մինչև խորը ծերություն։
* Տնտեսության առաջատար ճյուղերից է զբոսաշրջությունը։ Համայնքում զարգացած են զբոսաշրջության ամբողջ արժեշղթան, տուրիստական ենթակառուցվածքները, հարակից սպասարկման ոլորտները։ Համայնքը մատուցում է տուրիստների ներգրավման, գիշերակացի, հանգստի կազմակերպման, գնումների և ժամանցի բազմապիսի մրցունակ ծառայություններ ինչպես տեղացի, այնպես էլ օտարերկրացի զբոսաշրջիկներին։
* Համայնքում զարգացած է ինտենսիվ գյուղատնտեսությունը` այգեգործությունը, դաշտավարությունը, խոշոր և մանր անասնապահությունը, մեղվապահությունը։ Գործում են բազմաթիվ ջերմոցային տնտեսություններ։ Ստացվող բերքը հիմնականում վերամշակվում է տեղում՝ սպառողին մատուցելով որակյալ սննդամթերքներ։ Համայնքում գործում են պտղի, կաթի, մսի և բրդի վերամշակման բազմաթիվ փոքր ձեռնարկություններ։ 1000 մխ տարողությամբ սառնարանը ապահովում է արտադրված գյուղմթերքի ժամանակավոր պահպանությունը։
* Մարդկանց ստվար զանգված ներառված է փոշեմետալուրգիական ժամանակակից գործարանի, տեղեկատվական տեխնոլոգիաների, կահույքի, տեքստիլ արտադրության և թեթև արդյունաբերության այլ ոլորտներում։
* Համայնքում գործում են բազմաթիվ կրթական և մշակութային հաստատություններ (այդ թվում՝ նախադպրոցական) և ուսումնական կենտրոններ, որոնց հիմքում ժամանակակից կրթական մեթոդներն են ընկած։ Գործում է հատուկ ուղղվածությամբ դպրոց (ռոբոտաշինություն, ՏՏ և այլն)։ Ուսուցումն ամբողջությամբ անվճար է, գնահատականներ չկան, ներդրված են նաև պրակտիկ կիրառական առարկաներ։
* Համայնքում գործում է միջազգային չափանիշներին համապատասխան մարզադաշտ, սպորտային համալիր, սպորտդպրոց, լողավազան։
* Ակտիվ է մշակութային կյանքը, գործում են բազմաթիվ մշակութային հաստատություններ։
* Համայնքը ամբողջությամբ օգտվում է այլընտրանքային արևի էներգիայից։
* Համայնքը ամբողջությամբ բարեկարգ և մաքուր է: Առկա են բարեկարգ զբոսայգիներ, գործում են երեկոյան ժամանցի վայրեր։ Համայնքի արտաքին տեսքը արդիականացվել է՝ ըստ ընդհանուր ճարտարապետական ծրագրի։

* Համայնքի տնտեսական և սոցիալական բոլոր ենթակառուցվածքները վերանորոգված են և արդիականացված։

**Նպատակներ**

**Համայնքի զարգացման մասնակցային գործընթացի ապահովում**

|  |  |
| --- | --- |
| Գործողություններ | Պատասխանատու |
| Համայնքային նախաձեռնող ակտիվ թիմի ստեղծում | ՏԻՄ, աջակից կառույցներ տեղական ակտիվ դերակատարներ |
| Համայնքի տեսլականի իրականացմանն ուղղված գործողություններ՝ պլանավորման, ռազմավարության մշակման, ծրագրերի նախագծման և ռեսուրսների ներգրավման ուղղությամբ | ՏԻՄ, նախաձեռնող ակտիվ թիմ, աջակից կառույցներ |
| Համայնքի բնակչի մոտ հետևողականության, համագործակցության և նախաձեռնողականության աճի բարձրացմանն ուղղված միջոցառումների իրականացում | ՏԻՄ, աջակից կառույցներ, նախաձեռնող թիմ |

**Զբոսաշրջության զարգացում և մրցունակության աճ**

|  |  |
| --- | --- |
| Գործողություններ | Պատասխանատու |
| Զբոսաշրջության արժեշղթայի մասնակցային ախտորոշում և պլանավորում | ՏԻՄ, ՏԿԶՆ |
| Զբոսաշրջության զարգացմանը նպաստող ենթակառուցվածքների բարեկարգում, կառուցում | ՏԻՄ, ՏԿԶՆ |
| Զբոսաշրջության արժեշղթայում սկսնակ և գործող ձեռնարկությունների կայացում և զարգացում | Աջակից կառույցներ, ՀՀ կառավարություն, տեղական ակտիվ դերակատարներ, գործարարներ |

**Գյուղատնտեսության զարգացում և արդյունավետության բարձրացում**

|  |  |
| --- | --- |
| Գործողություններ | Պատասխանատու |
| Գյուղատնտեսության զարգացմանն օժանդակող ենթակառուցվածքների բարելավում | ՏԻՄ, ՏԿԶՆ |
| Նոր սորտերի մշակաբույսերի և ինտենսիվ այգիների հիմնման աջակցություն | Աջակից կառույցներ, ՀՀ կառավարություն, գործարարներ |
| Գերժամանակակից մեքենատրակտորային պարկի ստեղծում | ՏԻՄ, աջակից կառույցներ, ՏԿԶՆ |
| Գյուղմթերքի վերամշակման մրցունակ արտադրամասերի հիմնում | Գործարարներ, աջակից կառույցներ |

**Համայնքի սոցիալական, մշակութային կյանքի կայացում ու ակտիվացում**

|  |  |
| --- | --- |
| Գործողություններ | Պատասխանատու |
| Համայնքի մաքրությանն ու գրավչությանն ուղղված գործողությունների իրականացում | ՏԻՄ |
| Սոցիալական ենթակառուցվածքների վերանորոգում և կառուցում | ՏԻՄ, մարզպետարան, ՏԿԶՆ |
| Գերհագեցած մարզադպրոցի և մարզադաշտի հիմնում | ՏԻՄ, ՏԿԶՆ, բարերարներ |

**Համայնքի կրթական հաստատությունների ուժեղացում**

|  |  |
| --- | --- |
| Գործողություններ | Պատասխանատու |
| Կրթական տեխնոլոգիաների և շենքային պայմանների բարելավում | Մարզպետարան |
| Ուսուցիչների պարբերական վերապատրաստում և որակավորում | Մարզպետարան, ԿԳՆ |
| Ինֆորմացիոն տեխնոլոգիաների և ռոբոտաշինության դպրոցի կառուցում և կահավորում | ՏԻՄ, մարզպետարան, ԿԳՆ, մասնագիտացված կազմակերպություններ, գործարարներ, բարերարներ |